Na osnovu člana 18. Zakona o Narodnoj skupštini („Službeni glasnik RS“, broj 9/10) i člana 26. stav 1. Poslovnika Narodne skupštine („Službeni glasnik RS“, broj 20/12 - prečišćen tekst),

Narodna skupština Republike Srbije, na sednici Devetog vanrednog zasedanja u Jedanaestom sazivu, održanoj 24. jula 2018. godine, donela je

**O D L U K U**

**O IZMENI ODLUKE O UTVRĐIVANjU SASTAVA STALNIH DELEGACIJA NARODNE SKUPŠTINE REPUBLIKE SRBIJE U MEĐUNARODNIM PARLAMENTARNIM INSTITUCIJAMA**

U Odluci o utvrđivanju sastava stalnih delegacija Narodne skupštine Republike Srbije u međunarodnim parlamentarnim institucijama („Službeni glasnik RS“, br. 69/16, 86/16, 101/16, 38/17, 47/17, 51/17, 94/17 i 38/18), vrši se sledeća izmena:

**I**

U Delegaciji u Parlamentarnoj dimenziji Centralnoevropske inicijative razrešava se Željko Sušec dužnosti zamenika člana.

**II**

U Delegaciju u Parlamentarnoj dimenziji Centralnoevropske inicijative bira se Milena Turk za zamenika člana.

**III**

Ova odluka stupa na snagu danom donošenja, a objavljuje se u „Službenom glasniku Republike Srbije“.

RS Broj 42

U Beogradu, 24. jula 2018. godine

**NARODNA SKUPŠTINA REPUBLIKE SRBIJE**

**PREDSEDNIK**

Maja Gojković